**Uneori**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uneori facem o buclă a timpului

În cerșaful patului vieții

Și hrănim visele verzi ale câmpului

Cu reperele joase-ale hărții.

În picioare stă vremea cuvintelor aspre

Și destinul nu iartă alegerea strâmbă,

În zadar ochii orbi se ridică la astre,

Gura-i stearpă și sângele curge din limbă.

Uneori timpul curge -n izvoare,

Tinerețea- n bătrân se răscoală,

Un copil plânge iar că îl doare...

Lasă capul să-i cadă în poală,

Căci e mama aproape...-l sărută

Și bătrânul durerea o uită!